«Физика» пәні бойынша
Педагогтердің білімін бағалауға арналған тест спецификациясы

Мақсаты: Бастауыш, негізгі орта және жалпы орта білімнің жалпы білім беретін оқу бағдарламаларын іске асыратын білім беру ұйымдарында жұмыс істейтін педагогтерді аттестаттау барысында Педагогтердің білімін бағалау тест тапсырмаларын әзірлеу мақсатында құрастырылған.
Мiндетi: Педагогтердің білім деңгейінің біліктілік талаптарға сәйкестігін анықтау.
Тест мазмұны: «Физика» пәні бойынша оқу бағдарламасына сәйкес оқу материалдары енгізілген.

	№
	Тақырып
	№
	Тақырыпша
	Оқыту мақсаттары

	01
	Кинематика
	01
	Скаляр және векторлық физикалық шамалар.
Өлшеулер мен есептеулердің дәлдігі.
Механикалық қозғалыс және оның сипаттамасы.
Санақ жүйесі.
Механикалық қозғалыстың салыстырмалылығы.
Түзусызықты бірқалыпты және бірқалыпсыз қозғалыстар.
Жылдамдық және орташа жылдамдықты есептеу.
Әртүрлі механикалық қозғалыстардың графиктері.
Қисықсызықты қозғалыс: материялық нүктенің шеңбер бойымен бірқалыпты қозғалысы.
Сызықтық және бұрыштық жылдамдықтар.
Түзусызықты теңайнымалы қозғалыс, үдеу.
Дененің еркін түсуі, еркін түсу үдеуі.
Горизонталь лақтырылған дененің қозғалысын зерттеу.
Көкжиекке бұрыш жасай лақтырылған дененің қозғалысы
	Скаляр және векторлық физикалық шамаларды ажырату және мысалдар келтіру;
Материялық нүкте, санақ жүйесі, механикалық қозғалыстың салыстырмалылығы ұғымдарының мағынасын түсіндіру, 
жылдамдықтарды қосу және орын ауыстыру теоремаларын қолдану; дененің шеңбер бойымен бірқалыпты қозғалысын сызықтық және бұрыштық шамалар арқылы сипаттау; 
сызықтық және бұрыштық жылдамдықты байланыстыратын өрнектерді есептер шығаруда қолдану; уақыт (t) және орын ауыстыру (s) арасындағы тәуелділік графиктерінен орын ауыстыруды, жылдамдықты, үдеуді анықтау; 
еркін түсуді сипаттау үшін теңайнымалы қозғалыстың кинематикалық теңдеулерін қолдану. Горизонталь лақтырылған дененің қозғалыс жылдамдығын анықтау. Көкжиекке бұрыш жасай лақтырылған дененің қозғалысы. 
Көкжиекке бұрыш жасай лақтырылған дененің қозғалысы кезіндегі кинематикалық шамаларын анықтау.

	02
	Астрономия негіздері
	02
	Жұлдызды аспан. Аспан сферасы, аспан координаталарының жүйесі.
Әртүрлі географиялық ендіктегі аспан шырақтарының көрінерлік қозғалысы, жергілікті, белдеулік және бүкіләлемдік уақыт. Күн жүйесіндегі ғаламшарлардың қозғалыс заңдары. Күн жүйесі денесіне дейінгі ара қашықтықты параллакс әдісімен анықтау
	Абсолюттік және көрінерлік жұлдыздық шамаларды ажырату; жұлдыздардың жарқырауына әсер ететін факторларды атау. Аспан сферасының негізгі элементтерін атау; Жұлдызды аспанның жылжымалы картасынан жұлдыздардың аспан координатасын анықтау. Әртүрлі ендіктегі жұлдыздардың шарықтау айырмашылығын түсіндіру; жергілікті, белдеулік және бүкіләлемдік уақытты сәйкестендіру. Кеплер заңдарының негізінде аспан денелерінің қозғалысын түсіндіру. Күн жүйесіндегі денелердің арақашықтығын немесе өлшемдерін анықтау үшін параллакс әдісін қолдануды түсіндіру.

	03
	Динамика
	03
	Заттың тығыздығы және тығыздықтың өлшем бірлігі. Масса және дененің массасын өлшеу. Тартылыс құбылысы және ауырлық күші. Салмақ. Деформация. Серпімділік күші, Гук заңы. Үйкеліс күші. Күштерді қосу, денеге бір түзу бойымен әсер ететін күштер. Ньютонның бірінші заңы, инерциялық санақ жүйелері. Ньютонның екінші заңы, масса. Ньютонның үшінші заңы. Бүкіләлемдік тартылыс заңы. Денелердің ауырлық күшінің әрекетінен қозғалуы. Жердің жасанды серіктерінің қозғалысы. Абсолют қатты дененің инерция моменті. Импульс моменті. Импульс моментінің сақталу заңы және оның кеңістік қасиеттерімен байланысы. Айналмалы қозғалыс динамикасының негізгі теңдеуі
	Тығыздықтың физикалық мағынасын түсіндіру. Дененің массасын өлшеу: әрекеттесетін денелердің жылдамдықтарын салыстыру арқылы және таразыға тарту арқылы. Дене массасын есептеуде көлем мен тығыздықтың байланысын анықтау. Салмақ және ауырлық күші ұғымдарын ажырату; пластикалық және серпімді деформацияларды ажырату, мысалдар келтіру. Гук заңының формуласы бойынша серпімділік күшін есептеу; тыныштық, домалау және сырғанау үйкелістерін сипаттау. Ньютон заңдарын және бүкіләлемдік тартылыс заңын тұжырымдау және оны есептер шығаруда қолдану; бірінші ғарыштық жылдамдықтың формуласын есептер шығаруда қолдану; ғарыш аппараттарының орбиталарын салыстыру; тартылыс өрісіндегі дененің қозғалысын сипаттайтын шамаларды анықтау.

	04
	Қысым
	04
	Қатты денелердегі қысым. Сұйықтар мен газдардағы қысым, Паскаль заңы. Сұйықтар мен газдарға батырылған денелерге әсер ететін күш. Гидравликалық машиналар
	Қысымның физикалық мағынасын түсіндіру және өзгерту әдістерін сипаттау. Сұйықтар мен газдар тарапынан батырылған денелерге әсер ететін кері итеруші күш. Архимед күші. Архимед күшіне есептер шығару. Гидравликалық машиналардың жұмыс істеу принципін сипаттау; гидравликалық машиналарды қолдану кезіндегі күштен ұтысты есептеу.

	05
	Статика
	05
	Массалар центрі. Тепе-теңдік түрлері. Жай механизмдер. Иіндіктің тепе-теңдік шарты
	Абсолют қатты дененің және денелер жүйесінің массалар центрін анықтау. Әртүрлі тепе-теңдікті түсіндіру кезінде себеп-салдар байланысын орнату. «Механиканың алтын ережесін» тұжырымдау және қарапайым механизмдердің қолданылуына мысалдар келтіру. Күш моменті ұғымының физикалық мағынасын түсіндіру. Тепе-теңдікте тұрған денелер үшін күш моменттер ережесін тұжырымдау және есептер шығаруда қолдану.

	06
	Сақталу заңдары
	06
	Дене импульсі және күш импульсі. Импульстің сақталу заңы. Реактивті қозғалыс. Механикалық жұмыс. Қуат. Кинетикалық энергия. Потенциалдық энергия. Энергияның сақталу және айналу заңы
	Дене импульсі мен күш импульсін ажырату. Импульстің сақталу заңын тұжырымдау және есептер шығаруда қолдану. Механикалық жұмыс пен қуаттың формулаларын есептер шығаруда қолдану. Механикалық жұмысты аналитикалық және графиктік тәсілдермен анықтау; жұмыс пен энергияның байланысын түсіндіру. Энергияның сақталу заңын тұжырымдау және есептер шығаруда қолдану.

	07
	Тербелістер мен толқындар
	07
	Тербелмелі қозғалыс. Тербелістер кезіндегі энергияның түрленуі. Тербелмелі қозғалыстың теңдеуі. Математикалық және серіппелі маятниктердің тербелістері. Еркін және еріксіз тербелістер, резонанс. Толқындық қозғалыс. Дыбыс, дыбыстың сипаттамалары, акустикалық резонанс, жаңғырық. Гармоникалық тербелістердің теңдеулері мен графиктері
	Еркін және еріксіз тербелістерге мысалдар келтіру; эксперименттік әдіспен амплитуда, период, жиілікті анықтау; формулаларды қолданып, период, жиілік, циклдік жиілікті анықтау. Тербелмелі процесте энергияның сақталу заңын сипаттау; гармониялық тербелістердің графиктері бойынша координатаның, жылдамдықтың және үдеудің теңдеулерін жаза білу. Әртүрлі тербелмелі жүйедегі тербелістің пайда болу себептерін түсіндіру; маятниктер тербелісі периодының әртүрлі параметрлерге тәуелділігін зерттеу. Толқын жылдамдығы, жиілігі және толқын ұзындығы формулаларын есеп шығаруда қолдану; көлденең және бойлық толқындарды салыстыру; эксперименттік, аналитикалық және графиктік тәсілмен гармоникалық тербелісті (х(t), v(t), a(t)) зерттеу.

	08
	Сұйықтар мен газдардың механикасы
	08
	Гидродинамика. Сұйықтар мен газдардың ламинарлық және турбуленттік ағыстары. Үзіліссіздік теңдеуі. Бернулли теңдеуі. Көтергіш күш. Тұтқыр сұйықтың қозғалысы. Стокс формуласы. Денелердің қапталдай ағуы
	Сұйықтар мен газдардың ламинарлық және турбуленттік ағыстарын сипаттау. Үзіліссіздік теңдеуі мен Бернулли теңдеуін эксперименттік, сандық және сапалық есептерді шешуде қолдану. Торричелли теңдеуін эксперименттік, сандық және сапалық есептерді шешуде қолдану. Стокс формулаларын есептерде қолдану. Бернулли заңын Магнус эффектісін және оған байланысты құбылыстарды түсіндіру үшін қолдану.

	09
	Жылу құбылыстары. Заттың агрегаттық күйлері
	09
	Жылулық қозғалыс, броундық қозғалыс, диффузия. Температура, оны өлшеу тәсілдері, температураның шкалалары. Ішкі энергия, ішкі энергияны өзгерту тәсілдері. Жылуөткізгіштік, конвекция, сәуле шығару. Жылу мөлшері. Заттың меншікті жылу сыйымдылығы. Отынның энергиясы, отынның меншікті жану жылуы. Жылу үдерістеріндегі энергияның сақталу және айналу заңы.
Қатты денелердің балқуы және қатаюы, балқу температурасы, меншікті балқу жылуы. Булану және конденсация. Қайнау, меншікті булану жылуы. Қайнау температурасының атмосфералық қысымға байланыстылығын анықтау
	Молекула-кинетикалық теорияның негізгі қағидаларын дәлелдейтін мысалдар келтіру және тәжірибені сипаттау. Температураны өлшеуді жылулық ұлғаю негізінде сипаттау;
температураны әр түрлі шкала (Цельсий, Кельвин) бойынша өрнектеу. Дененің ішкі энергиясын өзгерту тәсілдерін сипаттау. Жылу алмасу процесі кезінде алған немесе берген жылу мөлшерін анықтау. Заттың меншікті жылу сыйымдылығының мағынасын түсіндіру. Отынның жануы кезінде бөлінген жылу мөлшерін анықтау. Жылу құбылыстарындағы энергияның сақталу және айналу заңын зерттеу.
Молекула-кинетикалық теория негізінде қатты күйден сұйыққа және кері айналуды сипаттау. Балқу/кристалдану кезіндегі жұтылатын/бөлінетін жылу мөлшерінің формуласын есептер шығаруға қолдану. Заттың балқу және қатаю үдерісі кезіндегі температураның уақытқа тәуелділік графигін талдау. Молекула-кинетикалық теория негізінде заттың сұйық күйден газ күйіне және кері айналуын сипаттау. Заттың булану және конденсация үдерісі кезіндегі температураның уақытқа тәуелділік графигін талдау. Меншікті булану жылуын анықтау. 
Қайнау температурасының сыртқы қысымға тәуелділігін түсіндіру.

	10
	Молекулалық-кинетикалық теория негiздерi. Газ заңдары
	10
	Газдардың молекулалық-кинетикалық теориясының негізгі қағидалары және оның тәжірибелік дәлелдемелері. Термодинамикалық жүйелер және термодинамикалық параметрлер. Тепе-теңдік және тепе-теңдік емес күйдегі термодинамикалық жүйе. Температура - зат бөлшектерінің жылулық қозғалысының орташа кинетикалық энергиясының өлшемі ретінде. Идеал газ. Газдардың молекулалық-кинетикалық теориясының негізгі теңдеуі.
Идеал газ күйінің теңдеуі. Изопроцестер. Изопроцесстер графиктері. Дальтон заңы
	Температура мен молекулалардың ілгерілемелі қозғалысының орташа кинетикалық энергиясының байланысын сипаттау.
Идеал газ моделін сипаттау.
Молекулалық кинетикалық теорияның негізгі теңдеуін есептер шығаруда қолдану.
Идеал газ күйінің негізгі теңдеуін есептер шығаруда қолдану.
Тұрақты температура кезінде қысымның газ көлеміне тәуелділігін зерттеу (Бойль-Мариотт заңы).
Тұрақты қысым кезінде газ көлемінің температураға тәуелділігін зерттеу (Гей-Люссак заңы).
Тұрақты көлем кезінде қысымның газ температурасына тәуелділігін зерттеу (Шарль заңы).
Газ заңдарын сандық және графиктік есептер шығаруда қолдану.

	11
	Термодинамика негiздерi
	11
	Идеал газдың ішкі энергиясы.
Термодинамикалық жұмыс.
Жылу мөлшері, жылусыйымдылық.
Термодинамиканың бірінші заңы.
Термодинамиканың бірінші заңын изопроцестерге қолдану.
Адиабаталық процесс, Пуассон теңдеуі.
Қайтымды және қайтымсыз процестер.
Энтропия.
Термодинамиканың екінші заңы.
Айналмалы процесс және оның пайдалы әсер коэффициенті, Карно циклі
	Бір атомды және екі атомды идеал газдың ішкі энергиясының формуласын есептер шығаруда қолдану.
Термодинамиканың бірінші заңын изопроцестерге және адиабаталық процеске қолдану.
Идеал жылу қозғалтқышы үшін Карно циклін сипаттау.
Жылу қозғалтқышының пайдалы әсер коэффициенті формуласын есептерді шығаруда қолдану.

	12
	Сұйық және қатты денелер
	12
	Қаныққан және қанықпаған бу, ауаның ылғалдылығы.
Фазалық диаграммалар, үштік нүкте, заттың кризистік күйі.
Сұйықтың беткі қабатының қасиеттері. Жұғу, қылтүтіктік құбылыстар.
Кристалл және аморф денелер. Қатты денелердің механикалық қасиеттері
	Гигрометрдің және психрометрдің көмегімен ауаның салыстырмалы ылғалдылығын анықтау. Сұйықтың беттiк керiлу коэффициентiн әртүрлі тәсілдермен анықтау. Әртүрлі қатты денелер мысалында кристалдық және аморфты денелердің құрылымын ажырату. 
Серпімді деформация кезіндегі Юнг модулін анықтау.

	Электростатика негіздері
	13
	Электр заряды
Зарядтың беттік және көлемдік тығыздығы
Электр өрісі, оның кернеулігі
Потенциал, эквипотенциал беттер
	Электр зарядының сақталу заңы мен Кулон заңын есептер шығаруда қолдану. Суперпозиция принципін электр өрісінің қорытқы кернеулігін анықтау үшін пайдалану. Зарядталған жазықтықтың, шардың, сфераның электр өрісінің кернеулігін анықтау. Нүктелік зарядтың электр өрісінің потенциалы мен жұмысын есептеу. Электростатикалық өрісте күшті және энергетикалық сипаттамаларды байланыстыратын формуланы есептер шығаруда қолдану. Гравитациялық және электростатикалық өрістерде күшті және энергетикалық сипаттамаларды салыстыру. Диэлектриктердегі поляризация құбылысы мен өткізгіштердегі электростатикалық индукция құбылысына салыстырмалы талдау жасау. Конденсатор сыйымдылығының оның параметрлеріне тәуелділігін зерттеу. Конденсаторларды тізбектей және параллель жалғау формулаларын есеп шығаруда қолдану. Электр өрісінің энергиясын есептеу.

	14
	Тұрақты электр тогы.
Әртүрлі ортадағы электр тогы
	14
	Тізбек бөлігіне арналған Ом заңы. Өткізгіштерді тізбектей және параллель қосу. Өткізгіштерді аралас жалғау. Ток көзінің электр қозғаушы күші мен ішкі кедергісі.
Толық тізбек үшін Ом заңы. Электр тогының жұмысы мен қуаты. Электр тогының жылулық әсері, Джоуль-Ленц заңы.
Металдардағы электр тогы; асқын өткізгіштік, жартылай өткізгіштердегі электр тогы. Жартылай өткізгішті құралдар. Электролит ерітінділеріндегі және балқыламалардағы электр тогы. Электролиз заңы. Газдардағы электр тогы. Вакуумдегі электр тогы
	Аралас жалғанған өткізгіштерден тұратын тізбек бөлігі үшін Ом заңын қолдану. Өткізгіштерді тізбектей және параллель жалғауда тізбек бөлігі үшін Ом заңын қолданып, электр тізбектеріне есептеулер жүргізу. Өткізгіштерді аралас жалғауды зерттеу. Электр қозғаушы күші мен кернеу көзінің әртүрлі жұмыс режиміндегі (жұмыстық, бос жүріс, қысқа тұйықталу) байланысын зерттеу. Толық тізбек үшін Ом заңын қолдану. Жұмыс және қуат формулаларын есептер шығаруда қолдану. Джоуль-Ленц заңын есептер шығару үшін қолдану.
Металл өткізгіштердегі электр тогын және оның кедергісінің температураға тәуелділігін сипаттау. Жоғары температурада асқын өткізгішті материалдарды алудың келешегін талқылау. Жартылай өткізгіштердегі электр тогын сипаттау және жартылай өткізгіш құралдарын қолдану принципін түсіндіру. Электролиттердегі электр тогын сипаттау және электролиз заңын есептер шығаруда қолдану. Газдардағы және вакуумдағы электр тогын сипаттау.

	15
	Магнит өрісі. Электромаг
ниттік индукция
	15
	Тогы бар өткізгіштің өзара әрекеттесуі. Ампер тәжірибелері. Магнит индукция векторы. Дөңгелек және шексіз түзу тогы бар өткізгіштердің индукциясы. Бұрғы ережесі. Ампер күші, сол қолы ережесі. Лоренц күші. Магнит өрісіндегі зарядталған бөлшектердің қозғалысы. Заттың магниттік қасиеттері. Кюри температурасы.
Магнит ағыны. Электромагниттiк индукция құбылысы. Электромагниттiк индукция заңы. Ленц ережесі. Өздік индукция. Индуктивтілік. Магнит өрісінің энергиясы. Электр қозғалтқыш және тұрақты токтың электр генераторы
	Магниттердің негізгі қасиеттеріне сипаттама беру және магнит өрісін күш сызықтары арқылы бейнелеу.
Магнит индукция векторының физикалық мағынасын заманауи техниканың жетістіктері мен есептер шығару арқылы түсіндіру. Электр өлшеуіш құралдардың, электр қозғалтқыштың жұмыс істеу принципін түсіндіру. Токомак, циклотрон, андронды коллайдер, магниттік тордың жұмыс істеу принципін талдау және поляр шұғыласының табиғатын түсіндіру. Зарядталған бөлшектердің қозғалысына магнит өрісінің әсерін зерттеу. Заттың магниттік қасиеттері бойынша топтастыру және олардың қолдану аймағын анықтау. Магниттік материалдарды (неодим магниттер, датчиктер, сейсмометрлер, металл іздегіш) заманауи қолдану аймағын және олардың қолдану үрдісін талқылау.
Электромагниттік құралдардың (электромагниттік реле, генератор, трансформатор) жұмыс істеу принципін зерттеу. Электромагниттік индукция заңын есептер шығаруда қолдану. Механикалық және магнит өрісінің энергиялары арасындағы сәйкестікті жүргізу. Қолданыстағы электрқозғалтқыштың моделін зерттеу және Фарадей заңы мен Ленц ережесін қолданып алынған нәтижелерді пайдалана отырып дәлелді түрде түсіндіру.

	Электромаг
ниттік тербелістер мен толқындар.
Айнымалы ток
	16
	Еркін және еріксіз электромагниттік тербелістер.
Механикалық тербелістер мен электромагниттік тербелістер арасындағы ұқсастық.
Электромагниттік толқындардың жұтылуы мен шығарылуы.
Радиобайланыс. Детекторлы радиоқабылдағыш.
Электромагниттік толқындар. Электромагниттік толқындар шкаласы.
Айнымалы ток генераторы. Еріксіз электромагниттік тербелістер.
Айнымалы ток. Айнымалы ток тізбегінде активті және реактивті кедергі.
Активті және реактивті кедергілерден тұратын айнымалы токтың тізбектелген электр тізбегі үшін Ом заңы.
Айнымалы ток тізбегіндегі қуат.
Электр тізбегіндегі кернеу резонансы.
Электр энергиясын өндіру, тасымалдау және қолдану, трансформатор
	Еркін және еріксіз тербелістердің пайда болу шарттарын сипаттау.
Механикалық тербелістер мен электромагниттік тербелістерді сәйкестендіру; Компьютерлік моделдеу арқылы заряд пен ток күшінің уақытқа тәуелді графиктерін зерттеу.
Электромагниттік толқындардың пайда болу шарттарын түсіндіру және олардың қасиеттерін сипаттау.
Жоғары жиілікті электромагниттік тербелістердің модуляциясы мен детекторлауды сипаттау; Амплитудалық (АМ) және жиіліктік (FM) модуляцияны ажырату; Детекторлы радиоқабылдағыштың жұмыс істеу принципін түсіндіру.
Электромагниттік толқындар шкаласын сипаттау және әртүрлі диапазондағы толқындардың қолданылуына мысалдар келтіру.
Генератор моделін қолданып, айнымалы ток генераторының жұмыс істеу принципін зерттеу.
Физикалық шамаларды (период, жиілік, кернеу, ток күші мен электр қозғаушы күшінің максималды және әсерлік мәндері) қолданып, айнымалы токты сипаттау; Синусоидалы айнымалы ток немесе кернеуді гармоникалық функция түрінде көрсете алу.
Айнымалы ток тізбегінде тек активті жүктеме кезінде (резистор) фаза ығысуын сипаттау; Айнымалы ток тізбегінде реактивті жүктемелер кезінде (катушка, конденсатор) фаза ығысуын сипаттау.
R, L, C -дан тұратын айнымалы токтың тізбектелген электр тізбегін есептеу.
Айнымалы токтың активті және реактивті қуат ұғымының физикалық мағынасын түсіндіру; Векторлық диаграмма салу арқылы қуат коэффициентін анықтау.
Резонанс шартын түсіндіру және оның қолданылуына мысал келтіру; Резонанстық жиілікті есептеу.
Қуат формуласының негізінде трансформатордың жұмыс істеу принципін талдау.

	Толқындық оптика
	17
	Жарықтың электромагниттік табиғаты.
Жарықтың жылдамдығы.
Жарықтың дисперсиясы.
Жарықтың интерференциясы.
Жарықтың дифракциясы.
Дифракциялық торлар.
Жарықтың поляризациясы
	Жарықтың әртүрлі теорияларының негізгі қағидаларын бөліп көрсету.
Жарықтың жылдамдығын анықтаудың зертханалық және астрономиялық әдістерін түсіндіру.
Призма арқылы өткен кезде ақ жарықтың жіктелуін түсіндіру.
Жарықтың интерференция құбылысын сипаттап, түсіндіру.
Жарықтың және механикалық толқындардың интерференциялық көріністерін салыстыру.
Френель теориясын пайдалана отырып, жіптен, саңылаудан және дөңгелек тесіктен туындайтын дифракциялық картинаны түсіндіру.
Интерференция, дифракция және поляризация құбылыстарын талдай отырып, жарықтың электромагниттік табиғатын эксперимент арқылы дәлелдеу.

	Геометриялық оптика
	18
	Жарықтың түзу сызықты таралу заңы.
Гюйгенс принципі.
Жарықтың шағылу заңы.
Жазық және сфералық айналар.
Жарықтың сыну заңы.
Толық ішкі шағылу.
Линзалар, линзаның оптикалық күшi, жұқа линзаның формуласы.
Линзаның көмегімен кескiн алу.
Линзалар жүйесінде кескін салу.
Жұқа линза формуласы.
Оптикалық құралдар
	Гюйгенс принципінің көмегімен жарықтың шағылу заңын түсіндіру; жазық айнада дененің кескінін алу және оны сипаттау; сфералық айнадағы сәуленің жолын салу және сфералық айнаның формуласын есептер шығаруда қолдану; дененің кескінін алу үшін сфералық айнада сәуленің жолын салу және алынған кескінді сипаттау; Гюйгенс принципінің көмегімен жарықтың сыну заңын түсіндіру; жазық параллель пластинада сәуленің жолын салу; жарықтың сыну заңын пайдаланып есептер шығару; тәжірибеге сүйене отырып толық ішкі шағылу құбылысын түсіндіру; жұқа линза формуласын есептер шығару үшін қолдану; линзаның сызықтық ұлғаю формуласын сандық және графиктік есептер шығару үшін қолдану; жұқа линзада сәуленің жолын салу және кескінге сипаттама беру; линзалар жүйесінде сәулелердің жолын салу; телескоп, микроскоп және лупадағы сәуленің жолын салу және түсіндіру.

	Салыстырма
лы теорияның элементтері

	Салыстырмалы теорияның постулаттары.
Энергия.
Лоренц түрлендірулері.
Релятивистік динамикадағы импульс және масса
	Галилейдің салыстырмалы принципі мен Эйнштейннің салыстырмалы принципін сәйкестендіру; Эйнштейн постулаттары мен Лоренц түрлендірулерін есептер шығаруда қолдана отырып, релятивистік эффектіні түсіндіру; Зарядталған бөлшектердің үдеткіштерінің жұмыс істеу принципін, оларда орын алатын релятивистік эффектіні ескере отырып түсіндіру.

	20
	Атомдық және кванттық физика
	20
	Сәулеленудің түрлері Спектрлер. Инфракызыл және ультракүлгін сәулелену. Рентген сәулелері. Электромагниттік сәулелену шкаласы. Жылулық сәулелену. Стефан–Больцман және Винн заңдары. Ультракүлгін апаты. Планк формуласы. Фотондар. Фотоэффект. Фотоэффектіні қолдану

Жарық қысымы. Жарықтың химиялық әсері. Рентгендік сәулелену. Альфа бөлшектің шашырауы бойынша Резерфорд тәжірибесі. Бор постулаттары. Франк және Герц тәжірибелері
	Жылулық сәуле шығару энергиясының температураға тәуелділігін сипаттау. Планк формуласын есептер шығаруда қолдану. Фотоэффект құбылысын сипаттау және фотоэффект құбылысының техникада пайдаланылуына мысалдар келтіру; Фотоэффект үшін Эйнштейн формуласын есептер шығаруда қолдану; Рентген сәулесін электромагниттік сәулелердің басқа түрлерімен салыстыру; Рентген сәулесін қолдануға мысалдар келтіру. α, β және γ - сәулеленудің табиғаты мен қасиеттерін түсіндіру. α-бөлшегінің шашырауы бойынша Резерфорд тәжірибесін сипаттау.

	21
	Атом ядросының физикасы
	21
	Ядролық өзара әрекеттесу, ядролық күштер.
Массалар ақауы, атом ядросының байланыс энергиясы.
Табиғи радиоактивтілік. Радиоактивті ыдырау заңы.
Атомдық ядро. Ядроның нуклондық моделі.
Изотоптар. Ядродағы нуклондардың байланыс энергиясы.
Ядролық реакциялар. Жасанды радиоактивтілік.
Ауыр ядролардық бөлінуі. Тізбекті ядролық реакция. Сындық масса.
Радиоактивті сәулелердің биологиялық әсері.
Радиациядан қорғану.
Ядролық реактор. Ядролық энергетика.
Термоядролық реакциялар
	Ядролық күштердің қасиеттерін сипаттау; Атом ядросының масса ақауын анықтау; Атом ядросының байланыс энергиясы формуласын есептер шығаруда қолдану.
Ядролық реакцияның теңдеуін шешуде зарядтық және массалық сандардың сақталу заңын қолдану; Радиоактивті ыдыраудың ықтималдық сипатын түсіндіру; Радиоактивті ыдырау заңын есеп шығаруда қолдану.
Атомдық ядроның байланыс энергиясын есептеу және меншікті байланыс энергиясының ядроның массалық санына тәуелділігін түсіндіру.
Ядролық реакцияны жазу кезінде массалық және зарядтық санның сақталу заңын қолдану; тізбекті ядролық реакциялардың өту шарттарын сипаттау; Ядролық реактордың жұмыс істеу принципін сипаттау.
Ядролық синтездің және табиғи радиоактивтіліктің табиғатын түсіну.

	Мәнмәтіндік тапсырмалар (мәтін, кесте, графика, статистикалық ақпараттар, суреттер және т.б).



	Тесттегі тест тапсырмаларының саны: 
Тест бір дұрыс жауапты таңдауға арналған 50 тест тапсырмасынан тұрады. Оның ішінде: 
- бір дұрыс жауапты таңдаумен 40 тест тапсырмасы;
[bookmark: _GoBack]- 2 контекстке негізделген бір дұрыс жауапты таңдаумен 10 тест тапсырмасы.
	Тесттің бір нұсқасындағы тест тапсырмаларының қиындығы:
	 Тестегі тест тапсырмаларының қиындығы үш деңгейде берілген: базалық деңгейде (A) – 26 %; орташа деңгейде (B) – 60 %; жоғары деңгейде (C) – 14 %.
Базалық деңгейдегі тест тапсырмалары қарапайым білім мен дағдыларын пайдалануға, тестіленушінің ең төменгі дайындық деңгейіне баға беруге, белгілі бір нұсқаулардың көмегімен әрекеттерді орындауға, қарапайым дәлелдер мен ұғымдарды пайдалануға негізделген.
Орташа деңгейдегі тест тапсырмалары негізгі білім мен дағдыларын дұрыс пайдалануға, жаңа жағдайларда қарапайым модельдерді тануға, деректерді талдау мен салыстыруға, жүйелеуге, дәлелдерді қолданып, ақпаратты жалпылау мен қорытынды жасау қабілеттерін бағалауға негізделген.
Жоғары деңгейдегі тест тапсырмалары неғұрлым күрделі білім мен дағдыларын пайдалануды, тапсырмалардың күрделі модельдерін тануды, мәселелерді шешу үшін білім мен дағдыларын біріктіруді, күрделі ақпаратты немесе деректерді талдауды, пайымдауды, тұжырымдарды негіздеуге бағытталған.
Тест тапсырмасын орындау уақыты:
	Бір тапсырманы орындаудың орташа ұзақтығы 2 – 2,5  минутты құрайды. Тестілеудің толық орындалу уақыты – 125 минут.
Жеке тест тапсырмаларының орындалуын бағалау:
Дұрыс орындаған бір дұрыс жауапты тест тапсырмасы үшін – 1 балл, дұрыс орындалмаса – 0 балл. 
Ұсынылатын әдебиеттер:
Қазақстан Республикасының Оқу-ағарту министрлігімен бекітілген  «Орта білім беру ұйымдарына арналған жекелеген пәндер бойынша оқулықтар мен базалық оқулықтардың, мектепке дейінгі ұйымдарға, орта білім беру ұйымдарына арналған оқу-әдістемелік кешендердің, оның ішінде электрондық нысандағы тізбесі»

